Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
25 มิ.ย. 2558

เคาะกลยุทธ์ลงทุนบ่าย
สรุปภาวะตลาดเช้า
– SET Index แกว่งตัวในกรอบแคบบริเวณ 1,514-1,518 จุด ก่อนปิดภาคเช้าที่ 1,516.34 จุด -1.92 จุด (-0.13%) ด้วยมูลค่าการซื้อขายที่ 16,465.16 ลบ. 
– Most Positive Impact: U (+0.60 จุด)/ ADVANC (+0.32 จุด)/ PTT(+0.30 จุด)
– Most Negative Impact: JAS (-0.57 จุด)/ PTTEP (-0.42 จุด)/ KTB (-0.30 จุด)
จุดสังเกต: SET Index ปรับตัวลงน้อยกว่าตลาดภูมิภาค ขณะที่ดัชนีถูกกดดันจากการปรับตัวลงของหุ้นใหญ่ในกลุ่ม Bank
 
แนวโน้มตลาดบ่าย
– “อาจอ่อนตัวลง แต่คาดโมเมนตัมการเก็งกำไรยังเป็นบวก” ตลาดมีแนวโน้มแกว่งตัวตามความคืบหน้าและจิตวิทยาของตลาดต่อหนี้กรีซ อย่างไรก็ตามเราคาดการปรับลดลงจากกรณ๊ดังกล่าวอยู่ในระดับจำกัดทื่1,510 จุด และหุ้นที่ปรับลดลงมามากสะท้อนข่าวร้ายไปแล้ว มีโอกาสถูกผลักดันหรือเป็นเป้าหมายของการทำ Window dressing ได้ เราแนะนำใช้จังหวะนี้ทยอยสะสมหุ้น นักลงทุนระยะสั้นสามารถเข้าเก็งกำไรได้(แนวต้าน: 1518-1520, 1530 // แนวรับ: 1,505-1508 และ 1,490)
– หุ้นแนะนำภาคบ่าย: CPF (คาดผลการดำเนินงานผ่านจุดต่ำสุดไปแล้วในไตรมาส 1/58 ราคาที่ลดลง 14% YTD ทำให้มีโอกาสเป็นเป้าหมาย Window dressing, เป้าทางกลยุทธ์ 25 ตัดขาดทุน 23 ), TTA (คาดผลการดำเนินงานผ่านจุดต่ำสุดไปแล้วในไตรมาส 1/58 ราคาที่ลดลง 16% YTD ทำให้มีโอกาสเป็นเป้าหมาย Window dressing และได้รับปัจจัยบวกจาก cycle ขาขึ้นของ BDI ระหว่าง มิ.ย.-ส.ค., เป้าทางกลยุทธ์ 14.30-15.00 ตัดขาดทุน 13.10 )
– หุ้นน่าสนใจเชิงกลยุทธ์: SUPER TPIPL TTA CPF DEMCO TKS IVL KTC GRAMMY EMC CNT SGP
 
คำแนะนำ
กลยุทธ์: “เลือกหุ้นรายตัว เน้นที่ตลาดยังไม่ผลักดันไปไกล” อาจปรับลดลงความร้อนแรงบ้าง แต่ยังคาดตลาดแกว่งตัวขึ้นทดสอบ 1,525+/- โดยมองหุ้นไทยอยู่ในช่วงเปลี่ยนผ่านก่อนตัวเลขเศรษฐกิจที่ดีขึ้นในระยะถัดไปจะช่วยผลักดันตลาดขึ้นทดสอบเป้าดัชนีที่ 1,620 จุด ในช่วงครึ่งปีหลัง การปรับตัวในช่วงนี้เป็นโอกาสในการทยอยซื้อที่ดี
 
Trading Idea
– หุ้นที่เป็นเป้าหมาย Window dressing: KTB SCB SAMART SPALI LPN TTA 
– หุ้นที่ถูกปรับเพิ่มทั้งเป้าหมายและกำไรในช่วง 1 สัปดาห์ที่ผ่านมา: MTLS GRAMMY PTTGC TISCO PTT RATCH AOT
– หุ้นที่ถูกปรับลดทั้งเป้าหมายและกำไรในช่วง 1 สัปดาห์ที่ผ่านมา: KSL BJCHI KTB ITD TMB DTAC HANA
 
ประเด็นจับตา/ติดตาม
– (+/-) วิกฤตหนี้กรีซ – สถานการณ์เปลี่ยนเป็นรายวัน